Sodba Splošnega sodišča (peti senat) z dne 16. januarja 2014 –
Steiff proti UUNT (namestitev gumba na sredini ušesa plišaste živali)
(Zadeva T‑434/12)
„Znamka Skupnosti – Prijava znamke Skupnosti, ki jo predstavlja namestitev gumba na sredini ušesa plišaste živali – Absolutni razlog za zavrnitev – Neobstoj razlikovalnega učinka – Člen 7(1)(b) Uredbe (ES) št. 207/2009“
1.                     Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke brez razlikovalnega učinka – Presoja razlikovalnega učinka – Merila (Uredba Sveta št. 207/2009, člen 7(1)(b)) (Glej točke od 17 do 21, 32 in 39.)
2.                     Znamka Skupnosti – Opredelitev in pridobitev znamke Skupnosti – Absolutni razlogi za zavrnitev – Znamke brez razlikovalnega učinka – Znamka, ki jo predstavlja namestitev gumba na sredini ušesa plišaste živali (Uredba Sveta št. 207/2009, člen 7(1)(b)) (Glej točke od 24 do 44.)
Predmet
Tožba, vložena zoper odločbo prvega odbora za pritožbe UUNT z dne 19. julija 2012 (zadeva R 1692/2011‑1) v zvezi z zahtevo za registracijo znaka, ki ga predstavlja namestitev kovinskega gumba na sredini ušesa plišaste živali, kot znamke Skupnosti.
Izrek
1.
Tožba se zavrne.
2.
Družbi Margarete Steiff GmbH se naloži plačilo stroškov.